CELEX: 62010TN0382
Language: et
Date: 2010-09-09 00:00:00
Title: Kohtuasi T-382/10: 9. septembril 2010 esitatud hagi — Villeroy et Boch versus komisjon

6.11.2010   
            
            
               ET
            
            
               Euroopa Liidu Teataja
            
            
               C 301/42
            
         9. septembril 2010 esitatud hagi — Villeroy et Boch versus komisjon
   (Kohtuasi T-382/10)
   ()
   2010/C 301/68
   Kohtumenetluse keel: prantsuse
   
      Pooled
   
   
      Hageja: Villeroy et Boch (Pariis, Prantsusmaa) (esindajad: advokaadid J. Philippe ja K. Blau-Hansen ning solicitor A. Villette)
   
      Kostja: Euroopa Komisjon
   
      Hageja nõuded
   
   
               —
            
            
               tunnistada vaidlustatud otsus tühiseks hagejat puudutavas osas;
            
         
               —
            
            
               teise võimalusena vähendada hagejale vaidlustatud otsusega määratud trahvi;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hageja palub eelkõige, et osaliselt tühistataks komisjoni 23. juuni 2010. aasta otsus C(2010) 4185 lõplik, ELTL artikli 101 ja Euroopa Majanduspiirkonna lepingu (edaspidi „EMP”) kohaldamise menetluses (juhtum COMP/39.092 — Vannitoasisustus), mis puudutab Belgia, Saksamaa, Prantsusmaa, Itaalia, Madalmaade ja Austria turge hõlmavat keelatud kokkulepet vannitubade sanitaarvarustuse alal hindade kooskõlastamise ja tundliku äriteabe vahetamise kohta.
   Oma nõude põhjendamiseks tugineb hageja seitsmele väitele:
   
               —
            
            
               rikutud on ELTL artiklit 101 ja EMP lepingu artiklit 53, sest rikkumine kvalifitseeriti üheks, keerukaks ja vältavaks rikkumiseks; kostja rikkus sellega vaidlustatud otsuse iga adressaadi käitumisele eraldi õigusliku hinnangu andmise kohustust;
            
         
               —
            
            
               rikutud on ELTL artikli 296 teisest lõigust tulenevat põhjendamiskohustust, sest kostja ei esitanud vaidlustatud otsuses asjaomaste turgude piisavalt täpset määratlust;
            
         
               —
            
            
               piisavate tõendite puudumine hageja osaluse kohta Prantsusmaal toimepandud rikkumistes;
            
         
               —
            
            
               Euroopa Liidu põhiõiguste harta (edaspidi „harta”) artikli 49 esimeses lõigus sätestatud karistuste seaduslikkuse põhimõtte rikkumine ning harta artikli 49 kolmandas lõigus, koosmõjus harta artikli 48 esimese lõigu ja määruse nr 1/2003 (1) artikliga 23, sätestatud süüteo ja karistuse proportsionaalsuse põhimõtte rikkumine, sest kostja määras hagejale ja tema emaettevõtjale solidaarselt tasumisele kuuluva trahvi;
            
         
               —
            
            
               trahvi väär arvutamine, sest kostja võttis arvesse seda hageja käivet, millel puudus igasugune seos trahvi arvutamise aluseks olnud rikkumistega;
            
         
               —
            
            
               harta artikli 41 rikkumine, sest trahvi arvutamisel ei võetud arvesse menetluse liiga pikka kestust;
            
         
               —
            
            
               karistuste proportsionaalsuse põhimõtte rikkumine ja hindamisvead trahvi arvutamisel, sest põhisummaks määrati 15 % käibest ning trahvi absoluutsumma ületas ülempiiri 10 % hageja käibest.
            
         
      (1)  Nõukogu määrus (EÜ) nr 1/2003, 16. detsember 2002, artiklites [101 ELTL] ja [102 ELTL] sätestatud konkurentsieeskirjade rakendamise kohta (EÜT 2003, L 1, lk 1).